#TietoaPerhehoidosta -kampanjamateriaali **30.9.–11.10.2024**

***Teema: Perhehoitoa elämäntilanteen mukaan***

**Pääviesti: Perhehoito on räätälöitävissä vastaamaan vammaisen ihmisen ja hänen läheistensä tarpeisiin**

Viesteistä on tehty kuvat, joita voi jakaa sosiaalisessa mediassa. Kuvan ohessa on hyvä käyttää alla olevia lisäviestejä ja/tai hyviä käytäntöjä. Kuvat ovat myös erikseen sähköpostiviestin liitteenä. Kampanjan aihetunnisteet ovat #TietoaPerhehoidosta ja #kevaperhehoito

**Lisäviestit.** Olemme avanneet teemaa lisäviesteiksi, joiden avulla sinä voit myös nostaa esiin tietoa hyvän perhehoitoarjen suosituksista.

*#TietoaPerhehoidosta*

Perhehoito on räätälöitävissä eri elämänvaiheisiin ja tilanteisiin. Kun perhehoitoa myönnetään oikea-aikaisesti, se on kustannustehokas ja inhimillinen tuen muoto.

#kevaperhehoito

*#TietoaPerhehoidosta*
Perhehoidosta päätettäessä korostuu, että vammainen saa tietoa perhehoidosta hänen ymmärtämällään tavalla. Hänen mielipiteensä kuuleminen ja päätöksenteossa tukeminen toteutuu parhaiten tutustumisjaksolla perhekodissa.

#kevaperhehoito

*#TietoaPerhehoidosta*
Pitkäaikaista perhehoitoa voidaan tarvita aikuisen vammaisen ihmisen asumisen, huolenpidon ja tuen järjestämiseksi. Opintojen päättövaihe, irtautuminen syntymäkodista ja ylipäätään vahvan tuen tarve elämässä ja asumisessa ovat tilanteita, joissa yhteisöllinen perhehoito on hyvä vaihtoehto.

#kevaperhehoito

*#TietoaPerhehoidosta*
Lyhytaikaista perhehoitoa tarvitaan tilapäishoidon järjestämiseksi esimerkiksi omaishoitajan vapaiden ajaksi. Perhehoitojaksot tukevat lapsen kehitystä ja hyvinvointia sekä vanhempien jaksamista. Lapsen vanhempien ja perhehoitajan välille usein syntyvä tunne kasvatuskumppanuudesta kannattelee lasta ja parhaimmillaan tukee lapsen kiintymyssuhdetta vanhempiinsa.

#kevaperhehoito

*#TietoaPerhehoidosta*
Pitkäaikainen, erityishuoltona annettava perhehoito on ensisijainen vaihtoehto tilanteessa, jossa lapsi tai nuori tarvitsee vammansa vuoksi sellaista vanhemmuutta ja huolenpitoa, johon vanhempien elämäntilanne ja voimavarat eivät anna mahdollisuutta. Vammainen lapsi tarvitsee enemmän ja pidempään hoivaa, hoitoa, ohjausta ja valvontaa kuin vammaton ikätoverinsa.

#kevaperhehoito

 *#TietoaPerhehoidosta*

Mikäli vammainen lapsi tarvitsee perhehoitoa lastensuojelullisista syistä, lapsi sijoitetaan perhehoitoon lastensuojelulain perusteella. Jotta lapsen ja perheiden oikeus tarvitsemaansa lastensuojelun ja vammaispalvelujen tukeen ja palveluihin toteutuu, hyvinvointialueen lastensuojelun ja vammaispalvelujen tulee tehdä yhteistyötä lapsen parhaaksi.

*#kevaperhehoito*

**Hyvät käytännöt.** *Jakaessasi omia, hyviä käytäntöjä kirjoita omakohtaisesti ja voit käyttää myös tunnisteita #TietoaPerhehoidosta #HyväKäytäntö.*

*#HyväKäytäntö*

Perhehoitoa suunniteltaessa tulee huomioida myös muiden palvelujen, kuten kuljetuspalveluiden, päivä- ja työtoimintojen tai tuetun työn, harrastusmahdollisuuksien sekä henkilökohtaisen avun tarve ja turvata niiden saatavuus.
 *#TietoaPerhehoidosta* #kevaperhehoito

*#HyväKäytäntö*

Hyvinvointialue valmentaa säännöllisesti uusia perhehoitajia ja varmistaa, että kaikille perhehoidettaville on tarjolla eri perhehoidon muotoja tarpeen mukaan, kutenesimerkiksilyhytaikaista perhehoitoa omaan kotiin, jaksoja perhehoitokodissa tai pitkäaikaista asumista.

 *#TietoaPerhehoidosta #kevaperhehoito*

*#HyväKäytäntö*

Hoitopalkkiot perustuvat perhehoidon vaativuuteen. Vaativuutta arvioitaessa huomioidaan ihmisen toimintakyky sekä tuen ja ohjauksen tarve päivittäisissä toimissa, kuten ruokailussa, peseytymisessä, hygieniassa, kommunikoinnissa ym. Perhehoidon vaativuuden arviointi ei voi perustua yksittäisiin kriteereihin, kuten esimerkiksi Kelan myöntämään vammaistukeen.

*#TietoaPerhehoidosta #kevaperhehoito*

*#HyväKäytäntö*

Vaativissa lyhytaikaisissa hoivan ja huolenpidon tilanteissa perhehoito varmistetaan kahden perhehoitajan avulla.
*#TietoaPerhehoidosta #kevaperhehoito*

#HyväKäytäntö

Vaativissa perhehoidon tilanteissa perhehoidon tilanteissa perhehoitajan jaksamista tuetaan riittävällä vapaiden määrällä (esim. 5 vrk/kk). Perhehoitajan osaamista turvataan muun muassa täsmätäydennyskoulutuksella ja mahdollisuudella saada ammatillista tukea välittömästi.

*#TietoaPerhehoidosta #kevaperhehoito*

*#HyväKäytäntö*

Perhehoidolla omassa kodissa ja/tai jaksoilla perhekodissa voidaan tukea nuoren tai aikuisen itsenäistymistä ja asumisvalmiuksia. Perhehoito voi toimia osalle ponnahduslautana itsenäisempään asumiseen myöhemmässä elämänvaiheessa.
 *#TietoaPerhehoidosta #kevaperhehoito*

Tietoa avuksesi oikean tiedon levittämisessä

**Vammaisten ihmisten perhehoidon eri muodot**

**Lyhytaikaista perhehoitoa** tarvitaan tilapäishoidon järjestämiseksi. Lyhytaikaista perhehoitoa voidaan järjestää perhehoitajan kotona tai hoidettavan kotona. Hoidettavan kotona perhehoitoa järjestetään esimerkiksi tilanteissa, joissa lapsella on paljon apuvälineitä.

Lyhytaikainen perhehoito tukee lapsen kehitystä ja hyvinvointia sekä vanhempien jaksamista. Lapsen vanhempien ja perhehoitajan välille usein syntyvä tunne kasvatuskumppanuudesta kannattelee lasta ja parhaimmillaan tukee lapsen kiintymyssuhdetta vanhempiinsa.

Vammaisen lapsen vanhempien jaksamista tukee mahdollisuus levähtää sitovasta hoitotehtävästä ja ottaa aikaa itselle ja mahdolliselle parisuhteelle. Tilapäishoitopaikan ihmissuhteet, mahdolliset lemmikit ja ympäristö ylipäätään laajentavat kehitysvammaisen lapsen elämänpiiriä mahdollistamalla lapselle tärkeitä ihmissuhteita ja kokemuksia.

**Osavuorokautista perhehoitoa hoidettavan kotona** järjestetään esimerkiksi nuoren siirtyessä itsenäisempään asumiseen. Perhehoitaja tukee nuorta päivittäistaitojen opettelussa ja tuo emotionaalista turvaa uudessa elämäntilanteessa.

**Pitkäaikainen, erityishuoltona annettava perhehoito** on ensisijainen vaihtoehto tilanteessa, jossa lapsi tai nuori tarvitsee vammansa vuoksi sellaista vanhemmuutta ja huolenpitoa, johon vanhempien elämäntilanne ja voimavarat eivät anna mahdollisuutta. Vammainen lapsi tarvitsee enemmän ja pidempään hoivaa, hoitoa, ohjausta ja valvontaa kuin vammaton ikätoverinsa.

On myös tilanteita, joissa vanhemmat ovat hoitaneet lastaan omien voimavarojensa puitteissa niin kauan kuin ovat jaksaneet ja kodin ulkopuolelle hoitoon siirtyminen on tullut ajankohtaiseksi.

Mikäli vammainen lapsi tarvitsee perhehoitoa lastensuojelullisista syistä, lapsi sijoitetaan perhehoitoon lastensuojelulain perusteella. Jotta lapsen ja perheiden oikeus tarvitsemaansa lastensuojelun ja vammaispalvelujen tukeen ja palveluihin toteutuu, kunnan lastensuojelun ja vammaispalvelujen tulee tehdä yhteistyötä lapsen parhaaksi.

**Pitkäaikaista perhehoitoa** voidaan tarvita aikuisen vammaisen ihmisen asumisen, huolenpidon ja tuen järjestämiseksi. Opintojen päättövaihe, irtautuminen syntymäkodista ja ylipäätään vahvan tuen tarve elämässä ja asumisessa ovat tilanteita, joissa yhteisöllinen perhehoito on hyvä vaihtoehto.

Perhehoidosta päätettäessä korostuu vammaisen ihmisen tiedon saaminen ymmärrettävällä tavalla, hänen mielipiteensä kuuleminen ja päätöksenteossa tukeminen järjestämällä ensiksi tutustumisjakso perhekodissa. Perhehoitoa suunniteltaessa tulee huomioida myös muiden palvelujen, kuten kuljetuspalveluiden, päivä-​ ja työtoimintojen tai tuetun työn, harrastusmahdollisuuksien sekä henkilökohtaisen avun tarve ja turvata niiden saatavuus.